Сильвия Рената Зоммерлат 1943 йылдың 23 декабрендә немец ҡалаһы Гейдельбергта тыуа. Ул немец эшҡыуары Вальтер Зоммерлаттың (1901—1990) һәм уның ҡатыны Алиса Соарес де Толедоның (1906—1997) ҡыҙы, милләте буйынса бразильянлы. Ральфтан (1929), Вальтер Людвигтан (1934) һәм Ханс Йоргтан(1941—2006) ҡала ғаиләлә кесе бала була. 1947—1957 йылдарҙа. ғаилә Сан-Паулула йәшәй. Унда Сильвия Висконде де Перту- Сегуру немец мәктәбенә йөрөй, ә атаһы был ваҡытта юғары вазифалар биләй, мәҫәлән, швед фирмаһы Uddeholms AB бразилия филиалы президенты була. 1957 йылда ғаилә Германияға күсеп ҡайта.